**Magyarországon tanuló külföldi állampolgárok egészségbiztosítása**

Egészségügyi szolgáltatásra csak az itt tanuló külföldiek közül az a külföldi állampolgár jogosult, aki a középfokú nevelési-oktatási, vagy felsőoktatási intézmény nappali tagozatán tanul és nemzetközi szerződés vagy az Oktatási Minisztérium által adományozott ösztöndíj alapján létesített tanulói, hallgatói jogviszonyban áll.

Az ösztöndíjas hallgatók az egészségbiztosítási kártyát a DE TEK HSZK-ban kitölthető nyomtatványon igénylik és az OEP-től kapják meg, amit beiratkozáskor havonta/félévente a HSZK-ban pecséttel érvényesítenek.

Az Európai Unióból érkező hallgatóknak a saját országban érdemes kiváltani az Európai Egészségbiztosítási kártyát (E111), amely birtokában a magyar egészségbiztosítás igénybe vehető:

<http://www.oep.hu/pls/portal/docs/PAGE/LAKOSSAG/OEPHULAK_EBELLAT/EUELLATASOK/EU_EGBIZT_KARTYA_090130.PDF>

<http://www.oep.hu/portal/page?_pageid=34,34892&_dad=portal&_schema=PORTAL>

Azok a külföldi tanulók, akik ennek a feltételnek nem felelnek meg, csak az egészségbiztosítóval kötött ún. megállapodás megkötése esetén lesznek jogosultak az egészségügyi szolgáltatásra.

A külföldiek a tartózkodási helyük szerint illetékes regionális egészségbiztosítási pénztárnál kezdeményezhetik az ellátások igénybevételére jogosító megállapodás megkötését, ahol a külföldi személy részére egy, az egészségügyi szolgáltatásra jogosultságot igazoló nyomtatványt is kiállítanak.

Nagykorú külföldi állampolgár – 2009. július 1-től – a megállapodás megkötésének napján érvényes minimálbér 50 %-a (jelenleg 35.750 Ft), a 18 évesnél fiatalabb gyermek, illetve a magyarországi oktatási intézményben nappali tagozaton tanuló külföldi állampolgár a minimálbér 30%-ának (jelenleg 21.450 Ft) megfizetésével szerezhet egészségügyi ellátásra jogosultságot.

A megállapodáson alapuló egészségügyi szolgáltatások szűkebb ellátási kört biztosítanak, mint az egyéb jogviszony alapján az egészségbiztosítás keretében járó ellátások.

(Részletek: [**http://www.oep.hu**](http://www.oep.hu/))

**Észak-alföldi Regionális Egészségbiztosítási Pénztár Hajdú-Bihar megyei kirendeltség**http://www.oep.hu/images/1x1.gif

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| | **Cím** | 4026 Debrecen, Darabos u. 9-11. Postacím: 4002 Debrecen, Pf. 125 | | --- | --- | | **Ügyfélszolgálat nyitvatartási ideje** | Hétfő-szerda: 8.00-13.00 Csütörtök:     8.00-15.30 Péntek:         8.00-11.00 | | **Központi telefonszám** | 06 (52) 238-100 | | **Fax** | 06 (52) 238-102 | | **Kirendeltségvezető** | Üveges Sándorné | |

**Generali-Providencia Biztosító** és a **Debreceni Egyetem** egészségbiztosítása:

A **Generali-Providencia Biztosító** a **Debreceni Egyetem** Európai Unión kívülről érkező hallgatói és családtagjai (férj, feleség, gyermek) részére magyarországi tartózkodásuk időtartamára kedvezményes egészségbiztosítási szolgáltatást kínál. A 6 hónapra kiterjedő biztosítás díja hallgatók részére 31500 Ft, családtagjaik részére 36500 Ft. A biztosítótársaság szolgáltatási kötelezettsége csak a magyarországi járóbeteg-kezelésre és kórházi kezelésre terjed ki.

**A szerződéskötés menete:**

* Érvényes hallgatói jogviszony-igazolás beszerzése a **DE TEK Hallgatói Szolgáltató Központ**jában (Kossuth . II. Koll fsz., kivülről, **Vásári Éva**, 52-518 600/73976,
* [vasarie@delfin.unideb.hu](mailto:vasarie@delfin.unideb.hu)**.**
* A hallgatói jogviszony igazolással a DE OEC Nemzetközi Oktatási Központjában (Debrecen, Nagyerdei körút 98., I. Koll. I. em, Balogh Ildikó 52-447751, [**info@edu.dote.hu**](mailto:info@edu.dote.hu)) beszerezhetők a szükséges formanyomtatványok és az előzetes orvosi vizsgálatok (tüdőszűrés, vérvizsgálat, HIV teszt, ….) elvégzéséhez szükséges csekkek.
* A befizetett csekkekkel és a hozzájuk tartozó szelvénnyel fel kell keresni **Dr. Tamás Hajnalka** háziorvost (Tel: 52-411 717/23012, Kossuth Koll. III., hétfő-péntek 9.00-12.00, 13.00-15.00), akitől a szükséges beutalókat át lehet venni.
* A vizsgálatok után az összes papírral és a befizetett csekkszelvényekkel vissza kell menni a **DE OEC Nemzetközi Oktatási Központ**jáb**a**, ahol kiállítják az **egészségbiztosítási kártyá**t. A biztosítási szerződés akkor lép érvénybe, ha minden vizsgálati eredmény megfelelő.
* **A biztosítás sürgősségi esetek kivételével Dr. Tamás Hajnalka (61611) háziorvos által kiállított beutalóval érvényes**.
* Kijelölt egészségügyi szolgáltató:

Debreceni Egyetem Orvos- és Egészségtudományi Centrum (Angol program titkársága)

4010 Debrecen, Pf. 48. ill Nagyerdei krt 98. Tel: 52- 447 751, Fax: 52- 414 013

Generáli – Providencia Zrt 1066 Budapest, Teréz körút 42-44.

TeleCenter: 06(40) 200-250

A sürgősségi ellátás kivételével a biztosítás csak a DE-OEC –hez tartozó klinikákon elvégzett orvosi kezelésekre vonatkozik illetve azokban az egészségügyi intézményekben ahová a DE-OEC Klinikáiról küldik a beteget.